               4.11.2016

               MT

               Il-Ġurnal Uffiċjali tal-Unjoni Ewropea

               C 407/98

         P8_TA(2015)0235
   Talba għat-tneħħija tal-immunità ta' Udo Voigt
   Deċiżjoni tal-Parlament Ewropew tal-24 ta' Ġunju 2015 dwar it-talba għat-tneħħija tal-immunità ta' Udo Voigt (2015/2072(IMM))
   (2016/C 407/15)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Udo Voigt, mibgħuta fid-9 ta' Frar 2015 mill-imħallef li jippresiedi l-Kammergericht ta' Berlin (Ref. (3) 161 Ss 189/14 (14/15)) u mħabbra fis-seduta tal-plenarja tal-25 ta' Marzu 2015,

               —

               wara li sema' lil Udo Voigt skont l-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikoli 8 u 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, kif ukoll l-Artikolu 6(2) tal-Att tal-20 ta' Settembru 1976 dwar l-elezzjoni tal-Membri tal-Parlament Ewropew b'suffraġju universali dirett,

               —

               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, tal-10 ta' Lulju 1986, tal-15 u l-21 ta' Ottubru 2008, tad-19 ta' Marzu 2010, tas-6 ta' Settembru 2011 u tas-17 ta' Jannar 2013 (1),

               —

               wara li kkunsidra l-Artikolu 46 tal-Liġi Fundamentali tar-Repubblika Federali tal-Ġermanja,

               —

               wara li kkunsidra l-Artikolu 5(2), u l-Artikoli 6(1), u (9) tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0192/2015),

               A.

               billi l-imħallef li jippresiedi l-Kammergericht ta' Berlin ressaq talba għat-tneħħija tal-immunità parlamentari ta' Udo Voigt b'rabta ma' azzjoni legali dwar reat allegat;

               B.

               billi, skont l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, il-Membri jgawdu, fit-territorju tal-Istat tagħhom stess, l-immunitajiet mogħtija lil membri tal-parlament ta' pajjiżhom;

               C.

               billi, skont l-Artikolu 46(2) tal-Liġi Fundamentali tar-Repubblika Federali tal-Ġermanja, membru tal-parlament ma jistax jiġi miżmum responsabbli jew arrestat għal reat punibbli mingħajr l-awtorizzazzjoni tal-parlament, għajr għal ċerti ċirkostanzi speċifiċi;

               D.

               billi Udo Voigt jinsab akkużat b'inċitament u insulti kollettivi f'pubblikazzjoni maħruġa mill-Partit Demokratiku Nazzjonali tal-Ġermanja, li hu kien responsabbli għaliha bħala l-president tal-partit, fi żmien it-Tazza tad-Dinja tal-FIFA tal-2006;

               E.

               billi l-akkużi huma manifestament mhux relatati mal-pożizzjoni ta' Udo Voigt bħala Membru tal-Parlament Ewropew u jirriżultaw mill-pożizzjoni tiegħu bħala President tal-Partit Demokratiku Nazzjonali tal-Ġermanja;

               F.

               billi l-azzjonijiet allegati mhumiex marbuta ma' opinjonijiet espressi jew voti mitfugħa mill-Membru tal-Parlament Ewropew fil-qadi ta' dmirijietu skont l-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, filwaqt li jiġi kkunsidrat li l-akkuża hija marbuta ma' azzjonijiet imwettqa fl-2006, ferm qabel ma Udo Voigt ġie elett fil-Parlament Ewropew fl-2014;

               G.

               billi Udo Voigt isostni li t-tul tal-proċeduri, li bdew fl-2006, għandu l-għan li jostakolaw ix-xogħol parlamentari tiegħu; billi, madankollu, it-talba preżenti għat-tneħħija tal-immunità hija sostnuta bi proċeduri ulterjuri li nfetħu bħala azzjoni ta' rimedju minn Udo Voigt innifsu, u għaldaqstant il-prinċipju nemo auditur propriam turpitudinem allegans japplika għal din l-oġġezzjoni;

               H.

               billi ma hemm l-ebda suspett li l-proċeduri huma attentat ta' ostakolu għax-xogħol parlamentari ta' Udo Voigt (fumus persecutionis), inkwantu li dawn bdew għadd ta' snin qabel ma huwa ħa l-kariga tas-siġġu tiegħu fil-Parlament Ewropew;

               1.

               Jiddeċiedi li jneħħi l-immunità ta' Udo Voigt;

               2.

               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-Kammergericht ta' Berlin u lil Udo Voigt.

      (1)  Sentenza tal-Qorti tal-Ġustizzja tat-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure et., 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 2008, Marra vs De Gregorio u Clemente, C 200/07 u C-201/07, ECLI:EU:C:2008:579; sentenza tal-Qorti Ġenerali tad-19 ta' Marzu 2010, Gollnisch vs il-Parlament, T-42/05, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C 163/10, ECLI: EU:C:2011:543; sentenza tal-Qorti Ġenerali tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.


title: Deċiżjoni tal-Kumitat Politiku u ta' Sigurtà (PESK) 2016/1636 tas-6 ta' Settembru 2016 dwar l-aċċettazzjoni tal-kontributi ta' Stati terzi għall-Missjoni ta' Taħriġ tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/1/2016)

text:
               10.9.2016

               MT

               Il-Ġurnal Uffiċjali tal-Unjoni Ewropea

               L 243/13

         DEĊIŻJONI TAL-KUMITAT POLITIKU U TA' SIGURTÀ (PESK) 2016/1636
   tas-6 ta' Settembru 2016
   dwar l-aċċettazzjoni tal-kontributi ta' Stati terzi għall-Missjoni ta' Taħriġ tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/1/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill (PESK) 2016/610 tad-19 ta' April 2016 dwar Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (1),
   Billi:

               (1)

               Skont l-Artikolu 8(2) tad-Deċiżjoni tal-Kunsill (PESK) 2016/610, il-Kunsill awtorizza lill-Kumitat Politiku u ta' Sigurtà (KPS) biex jieħu d-deċiżjonijiet rilevanti dwar l-aċċettazzjoni tal-kontributi proposti minn Stati terzi.

               (2)

               Wara rakkomandazzjoni mill-Kmandant tal-Missjoni tal-UE dwar kontribut mill-Georgia u l-parir mill-Kumitat Militari tal-Unjoni Ewropea, il-kontribut mill-Georgia għandu jiġi aċċettat.

               (3)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża. Konsegwentement, id-Danimarka mhux qed tieħu sehem fl-adozzjoni ta' din id-Deċiżjoni u la hi marbuta biha u lanqas mhija soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Kontributi ta' Stati Terzi
   1.   Il-kontribut mill-Georgia għal EUTM RCA huwa aċċettat u meqjus bħala sinifikanti.
   2.   Il-Georgia hija eżentata minn kontribuzzjonijiet finanzjarji għall-baġit tal-EUTM RCA.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-6 ta' Settembru 2016.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 104, 20.4.2016, p. 21.


title: Id-Deċiżjoni fuq l-applikazzjoni tad-dispożizzjonijiet tat-Trattat dwar il-moviment tal-kapital għall-Alġerija u għad-dipartimenti overseas Franċiżi

text:
Avviż Legali Importanti

|

31960D0712

Official Journal 043 , 12/07/1960 P. 0919 - 0920 Danish special edition: Series I Chapter 1959-1962 P. 0046  English special edition: Series I Chapter 1959-1962 P. 0048  Greek special edition: Chapter 10 Volume 1 P. 0003  Spanish special edition: Chapter 10 Volume 1 P. 0005  Portuguese special edition Chapter 10 Volume 1 P. 0005

		Id-Deċiżjonifuq l-applikazzjoni tad-dispożizzjonijiet tat-Trattat dwar il-movimenttal-kapital għall-Alġerija u għad-dipartimenti overseas FranċiżiIl-KUNSILL TAL-KOMUNITÀ EKONOMIKA EWROPEA,Wara li kkunsidra t-Trattat, u b'mod partikolari l-Artikolu 227(2) tiegħu;Wara li kkunsidra l-proposta mill-Kummissjoni;Billi f'konformità mat-tieni sub-paragrafu ta' l-Artikolu 227(2) huwa għall-Kunsill li jistabbilixxi l-kondizzjonijiet li taħthom id-dispożizzjonijiet tat-Trattat, għajr dawk li hemm stabbiliti fl-ewwel sub-paragrafu, u b'mod partikolari d-dispożizzjonijiet li jittrattaw il-kapital, għandhom ikunu japplikaw għall-Alġerija u d-dipartimenti overseas Franċiżi;Billi proposta għal Direttiva fuq il-liberalizzazzjoni tal-movimenti tal-kapital, sottomessa mill-Kummissjoni skond l-Artikolu 69 tat-Trattat, ġiet imqiegħda quddiem il-Kunsill;Billi l-leġislazzjoni fuq il-moviment tal-kapital li hemm fis-seħħ fl-Alġerija u fid-dipartimenti overseas Franċiżi, kif ukoll il-kondizzjonijiet ekonomiċi speċjali ta' dawn it-territorji u l-ħtiġijiet ta' l-ekonomija u l-iżvilupp soċjali tagħhom, jirrendu xierqa l-applikazzjoni tad-diżposizzjonijiet tat-Trattat fir-rigward tal-kapital;ADOTTA DIN ID-DEĊIŻJONI:Artikolu 1L-Artikoli 67 sa 73 tat-Trattat, u d-dispożizzjonijiet ta' l-Artikolu 106 dwar il-moviment tal-kapital, għandhom ikunu jgħoddu għall-Alġerija u d-dipartimenti overseas Franċiżi.Artikolu 2Din id-Deċiżjoni għandha tidħol fis-seħħ fil-11 ta' Mejju 1960.Magħmula fil-Lussemburgu, fil-11 ta' Mejju 1960.Għall-KunsillIs-Segretarju ĠeneraliCalmesIl-PresidentEugène Schaus--------------------------------------------------


title: 2009/718/KE: Deċiżjoni tal-Kunsill tas- 7 ta’ Settembru 2009 dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għall-modifika ta’ konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 254/104

         DEĊIŻJONI TAL-KUNSILL
   tas-7 ta’ Settembru 2009
   dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għall-modifika ta’ konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea
   (2009/718/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 flimkien mal-ewwel sentenza tal-ewwel subparagrafu tal-Artikolu 300(2) tiegħu,
   Wara li kkunsidraw il-proposta mill-Kummissjoni,
   Billi:

               (1)

               Fid-29 ta’ Jannar 2007, il-Kunsill awtorizza lill-Kummissjoni biex jiftħu negozjati ma’ ċerti Membri oħrajn tad-WTO skont l-Artikolu XXIV:6 tal-GATT 1994, matul il-kors tal-adeżjoni mal-Unjoni Ewropea tar-Repubblika tal-Bulgarija u tar-Rumanija.

               (2)

               In-negozjati tmexxew mill-Kummissjoni b’konsultazzjoni mal-Kumitat stabbilit bl-Artikolu 133 tat-Trattat u fi ħdan il-qafas ta’ direttivi ta’ negozjar maħruġa mill-Kunsill.

               (3)

               Il-Kummissjoni ffinalizzat in-negozjati dwar Ftehim fil-forma ta’ Skambju ta’ Ittri bejn il-Komunità Ewropea u l-Brażil. Il-Ftehim għandu jiġi approvat.

               (4)

               Għandhom jittieħdu l-miżuri neċessarji għat-twettiq ta’ din id-Deċiżjoni skont id-Deċiżjoni 1999/468/KE tal-Kunsill tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (1),

         IDDEĊIEDA KIF ĠEJ:
   Artikolu 1
   Il-Ftehim fil-forma ta’ Skambju ta’ Ittri bejn il-Komunità Ewropea u l-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għall-modifika ta’ konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea huwa b’dan approvat f’isem il-Komunità.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Ir-regoli ddettaljati għall-implimentazzjoni tal-Ftehim għandhom jiġu adottati skont il-proċedura msemmija fl-Artikolu 195(2) tar-Regolament (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (2).
   Artikolu 3
   Il-President tal-Kunsill hu b’dan awtorizzat jaħtar il-persuna jew persuni li jkollhom is-setgħa li jiffirmaw il-Ftehim fil-forma ta’ Skambju ta’ Ittri msemmi fl-Artikolu 1 sabiex tintrabat il-Komunità.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, is-7 ta’ Settembre 2009.

            Għall-Kunsill

            Il-President

         E. ERLANDSSON

      (1)  ĠU L 184, 17.7.1999, p. 23.

      (2)  ĠU L 299, 16.11.2007, p. 1.
    ---documentbreak---

               26.9.2009

               MT

               Il-Ġurnal Uffiċjali tal-Unjoni Ewropea

               L 254/106

         FTEHIM
   fil-Forma ta’ Skambju ta’ Ittri bejn il-Komunità Ewropea u l-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għall-modifika ta’ konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea
   Geneva, is-16 ta’ Settembru 2009
   Sinjur,
   Wara n-negozjati taħt l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) relattivament għall-modifika tal-Iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea, il-Komunità Ewropea u l-Brażil qablu dwar li ġej:
   Il-Komunità Ewropea se tinkorpora fl-iskeda tagħha, għat-territorju doganali tal-KE 27, l-emendi li ġejjin:
   Biex jiġu inkorporati fl-iskeda tal-EC27 il-konċessjonijiet li jinsabu fl-iskeda tal-KE25.
   Dwar il-linji tariffarji 0201 3000, 0202 3090, 0206 1095 u 0206 2991 għodd 5 000 tunnellati metriċi mal-allokazzjoni tal-Brażil taħt il-kwota tar-rata tariffarja tal-KE “laħam bla għadam ta’ kwalità għolja ta’ annimali bovini, frisk, imkessaħ jew tal-friża”, biż-żamma tar-rata preżenti fil-kwota ta’ 20 %.
   Dwar il-linja tariffarja 0202 3090, għodd 9 000 tunnellati metriċi (erga omnes) taħt il-kwota tar-rata tariffarja tal-KE “laħam ta’ annimali bovini, iffriżat” biż-żamma tar-rata preżenti fil-kwota ta’ 20 % jew 20 % + 45 % tar-rata speċifika tad-dazju.
   Dwar il-linja tariffarja 0207 1410, għodd 2 500 tunnellati metriċi mal-allokazzjoni tal-Brażil taħt il-kwota tar-rata tariffarja tal-KE “qatgħat ta’ għasafar tal-ispeċi Gallus domesticus” biż-żamma tar-rata preżenti fil-kwota ta’ 0 %.
   Dwar il-linja tariffarja 0207 2710, oħloq allokazzjoni għall-pajjiż (Brażil) ta’ 2 500 tunnellati metriċi taħt il-kwota tar-rata tariffarja tal-KE “qatgħat tad-dundjan, iffriżati”, biż-żamma tar-rata preżenti fil-kwota ta’ 0 %.
   Dwar il-linja tariffarja 1701 1110, għodd 300 000 tunnellati metriċi għall-allokazzjoni tal-Brażil taħt il-kwota tar-rata tariffarja tal-KE “zokkor tal-kannamieli mhux raffinat, għall-irfinar”, biż-żamma tar-rata preżenti fil-kwota ta’ EUR 98/t.
   Dwar il-linja tariffarja 1701 1110, għodd 250 000 tunnellati metriċi (erga omnes) taħt il-kwota tar-rata tariffarja tal-KE “zokkor tal-kannamieli mhux raffinat, għall-irfinar”, biż-żamma tar-rata preżenti fil-kwota ta’ EUR 98/t.
   Il-Ftehim se jidħol fis-seħħ mhux aktar tard minn xahrejn wara d-data tal-ittra ffirmata mill-Brażil.

         F’isem il-Komunità Ewropea

   Geneva, is-16 ta’ Settembru 2009
   Sinjur,
   B’referenza għall-ittra tiegħek li tgħid kif ġej:

      “Wara n-negozjati taħt l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) relattivament għall-modifika tal-Iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea, il-Komunità Ewropea u l-Brażil qablu dwar li ġej:
      Il-Komunità Ewropea se tinkorpora fl-iskeda tagħha, għat-territorju doganali tal-KE 27, l-emendi li ġejjin:
      Biex jiġu inkorporati fl-iskeda tal-EC27 il-konċessjonijiet li jinsabu fl-iskeda tal-KE25.
      Dwar il-linji tariffarji 0201 3000, 0202 3090, 0206 1095 u 0206 2991 għodd 5 000 tunnellati metriċi mal-allokazzjoni tal-Brażil taħt il-kwota tar-rata tariffarja tal-KE ‘laħam bla għadam ta’ kwalità għolja ta’ annimali bovini, frisk, imkessaħ jew tal-friża’, biż-żamma tar-rata preżenti fil-kwota ta’ 20 %.
      Dwar il-linja tariffarja 0202 3090, għodd 9 000 tunnellati metriċi (erga omnes) taħt il-kwota tar-rata tariffarja tal-KE ‘laħam ta’ annimali bovini, iffriżat’ biż-żamma tar-rata preżenti fil-kwota ta’ 20 % jew 20 % + 45 % tar-rata speċifika tad-dazju.
      Dwar il-linja tariffarja 0207 1410, għodd 2 500 tunnellati metriċi mal-allokazzjoni tal-Brażil taħt il-kwota tar-rata tariffarja tal-KE ‘qatgħat ta’ għasafar tal-ispeċi Gallus domesticus’ biż-żamma tar-rata preżenti fil-kwota ta’ 0 %.
      Dwar il-linja tariffarja 0207 2710, oħloq allokazzjoni għall-pajjiż (Brażil) ta’ 2 500 tunnellati metriċi taħt il-kwota tar-rata tariffarja tal-KE ‘qatgħat tad-dundjan, iffriżati’, biż-żamma tar-rata preżenti fil-kwota ta’ 0 %.
      Dwar il-linja tariffarja 1701 1110, għodd 300 000 tunnellati metriċi għall-allokazzjoni tal-Brażil taħt il-kwota tar-rata tariffarja tal-KE ‘zokkor tal-kannamieli mhux raffinat, għall-irfinar’, biż-żamma tar-rata preżenti fil-kwota ta’ EUR 98/t.
      Dwar il-linja tariffarja 1701 1110, għodd 250 000 tunnellati metriċi (erga omnes) taħt il-kwota tar-rata tariffarja tal-KE ‘zokkor tal-kannamieli mhux raffinat, għall-irfinar’, biż-żamma tar-rata preżenti fil-kwota ta’ EUR 98/t.
      Il-Ftehim se jidħol fis-seħħ mhux aktar tard minn xahrejn wara d-data tal-ittra ffirmata mill-Brażil.”.

   Għandi l-unur nikkonferma li l-Gvern tiegħi jaqbel mal-kontenut tal-ittra tiegħek.

         F’isem il-Brażil


title: 2011/409/UE: Deċiżjoni tal-Kummissjoni tal- 11 ta’ Lulju 2011 dwar il-pożizzjoni li għandha tieħu l-Unjoni Ewropea, fil-Kumitat Konġunt bejn l-UE u l-Isvizzera, dwar il-liġijiet interni li għandha tistabbilixxi skont l-Artikolu 19(4) tal-Ftehim bejn il-Komunità Ewropea u l-Konfederazzjoni Svizzera dwar is-simplifikazzjoni tal-kontrolli u tal-formalitajiet fir-rigward tat-trasport ta’ oġġetti kif ukoll dwar miżuri doganali ta’ sigurtà

text:
               12.7.2011

               MT

               Il-Ġurnal Uffiċjali tal-Unjoni Ewropea

               L 182/28

         DEĊIŻJONI TAL-KUMMISSJONI
   tal-11 ta’ Lulju 2011
   dwar il-pożizzjoni li għandha tieħu l-Unjoni Ewropea, fil-Kumitat Konġunt bejn l-UE u l-Isvizzera, dwar il-liġijiet interni li għandha tistabbilixxi skont l-Artikolu 19(4) tal-Ftehim bejn il-Komunità Ewropea u l-Konfederazzjoni Svizzera dwar is-simplifikazzjoni tal-kontrolli u tal-formalitajiet fir-rigward tat-trasport ta’ oġġetti kif ukoll dwar miżuri doganali ta’ sigurtà
   (2011/409/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat il-Ftehim konkluż bejn il-Komunità Ewropea u l-Konfederazzjoni Svizzera fil-25 ta’ Ġunju 2009 dwar is-simplifikazzjoni tal-kontrolli u tal-formalitajiet fir-rigward tat-trasport ta’ oġġetti kif ukoll dwar miżuri doganali ta’ sigurtà (1) (minn hawn ’il quddiem imsejjaħ “il-ftehim”),
   Wara li kkunsidrat id-Deċiżjoni tal-Kunsill 2009/556/KE tal-25 ta’ Ġunju 2009 dwar l-applikazzjoni provviżorja u l-konklużjoni tal-ftehim bejn il-Komunità Ewropea u l-Konfederazzjoni Svizzera dwar is-simplifikazzjoni tal-kontrolli u tal-formalitajiet fir-rigward tat-trasport ta’ oġġetti kif ukoll dwar miżuri doganali ta’ sigurtà (2), u b’mod partikulari t-tieni paragrafu tal-Artikolu 5 tagħha,
   Billi:
   L-Artikolu 19(4) tal-Ftehim jgħid li l-kumitat konġunt stabbilit b’dan il-Ftehim (minn hawn ’il quddiem imsejjaħ “il-Kumitat Konġunt bejn l-UE u l-Isvizzera”) għandu jadotta l-liġijiet interni tiegħu,
   ADOTTAT DIN ID-DEĊIŻJONI:
   Artikolu Waħdieni
   Il-pożizzjoni li għandha tieħu l-Unjoni Ewropea fil-Kumitat Konġunt bejn l-UE u l-Isvizzera rigward il-liġijiet interni li jridu jiġu stabbiliti skont l-Artikolu 19(4) tal-Ftehim għandha tiġi ddefinita fl-abbozz ta’ deċiżjoni tal-Kumitat Konġunt bejn l-UE u l-Isvizzera, li jinsab mehmuż.

      Magħmul fi Brussell, il-11 ta’ Lulju 2011.

            Għall-Kummissjoni

            Il-President

         José Manuel BARROSO

      (1)  ĠU L 199, 31.7.2009, p. 24.

      (2)  ĠU L 199, 31.7.2009, p. 22.

      Abbozz
      DEĊIŻJONI Nru 1/2011 TAL-KUMITAT KONĠUNT BEJN L-UE U L-ISVIZZERA
      ta’ …
      li jadotta l-liġijiet interni tal-Kumitat Konġunt u li jistabbilixxi grupp ta’ ħidma
      IL-KUMITAT KONĠUNT,
      Wara li kkunsidra l-Ftehim konkluż bejn il-Komunità Ewropea u l-Konfederazzjoni Svizzera fil-25 ta’ Ġunju 2009 dwar is-simplifikazzjoni tal-kontrolli u tal-formalitajiet fir-rigward tat-trasport ta’ oġġetti kif ukoll dwar miżuri doganali ta’ sigurtà (1), u b’mod partikulari l-Artikolu 19(4) u (5) tiegħu,
      FTIEHEM KIF ĠEJ:
      KAPITOLU I

         LIĠIJIET INTERNI

      Artikolu 1
      Kompożizzjoni u presidenza
      Il-Kumitat Konġunt huwa magħmul minn rappreżentanti tal-Unjoni Ewropea u minn rappreżentatnti tal-Konfederazzjoni Svizzera. Il-presidenza tkun alternata bejn il-partijiet kontraenti kull sena kalendarja.
      Qabel kull laqgħa, il-President għandu jiġi infurmat dwar min ikun ippjanat li se jieħu sehem fid-delegazzjoni ta’ kull parti kontraenti.
      Jekk iż-żewġ partijiet jaqblu, il-Kumitat Konġunt jista’ jistieden esperti għal-laqgħat tiegħu sabiex jipprovdulu l-informazzjoni speċifika mitluba.
      Artikolu 2
      Segretarjat
      Ix-xogħol tas-segretarjat tal-Kumitat Konġunt jagħmlu l-president. Il-korrispondenza kollha ddestinata għall-Kumitat Konġunt, inklużi talbiet biex jiddaħħlu punti fl-aġenda tal-laqgħat tiegħu, għandha tiġi indirizzata lill-president tiegħu.
      Artikolu 3
      Laqgħat
      Ladarba tkun kisbet il-kunsens taż-żewġ Partijiet Kontraenti, il-presidenza tal-Kumitat Konġunt għandha tistabbilixxi d-data u l-post tal-laqgħat. Il-laqgħat jalternaw bejn Brussell u l-Isvizzera.
      Artikolu 4
      L-aġenda tal-laqgħat
      Il-president għandu jfassal l-aġenda proviżorja ta’ kull laqgħa. Din għandha tinbagħat lill-Partijiet Kontraenti mhux aktar tard minn għaxart ijiem qabel il-bidu tal-laqgħa.
      L-aġenda provviżorja għandu jkun fiha l-punti li t-talba biex jiddaħħlu tkun waslet għand il-president almenu 15-il jum qabel il-bidu tal-laqgħa. Id-dokumenti ta’ referenza għandhom jaslu għand iż-żewġ partijiet kontraenti mill-inqas sebat ijiem qabel il-laqgħa. Dawn il-limti ta’ żmien jistgħu jitqassru f’każ ta’ urġenza, dment li ż-żewġ partijiet kontraenti jaqblu.
      Il-Kumitat Konġunt għandu jadotta l-aġenda fil-bidu ta’ kull laqgħa.
      Artikolu 5
      Ir-reklamar
      Sakemm ma jintlaħaqx qbil mod ieħor, il-laqgħat tal-Kumitat Konġunt m’għandhomx ikunu pubbliċi.
      Id-deliberazzjonijiet tal-Kumitat Konġunt għandhom ikunu kunfidenzjali.
      Artikolu 6
      Minuti
      Wara kull laqgħa, il-president iħejji l-minuti. L-abbozz tal-minuti għandu jingħadda lill-Kumitat Konġunt għall-approvazzjoni. Wara li jiġu adottati, il-minuti għandhom jiġu ffirmati mill-president u tintbagħat kopja lill-Partijiet Kontraenti.
      Artikolu 7
      L-adozzjoni tal-istrumenti
      Ir-rakkomandazzjonijiet u d-deċiżjonijiet skont it-tifsira tal-Artikolu 21 tal-ftehim għandhom ikunu intestati “rakkommandazzjoni” u “deċiżjoni”, segwiti b’numru serjali, bid-data tal-adozzjoni tagħhom u b’deskrizzjoni ġenerali dwar is-suġġett tagħhom. Dawn għandhom jiġu ffirmati mill-President u jiġu kkomunikati lill-Partijiet Kontraenti.
      Artikolu 8
      Proċedura bil-miktub
      F’każijiet ta’ urġenza, id-deċiżjonijiet u r-rakkomandazzjonijiet jistgħu jiġu adottati permezz tal-proċedura bil-miktub, dment li jagħtu l-kunsens tagħhom għal dan iż-żewġ Partijiet Kontraenti.
      Artikolu 9
      Spejjeż
      Kull Parti Kontraenti għandha tħallas l-ispejjeż li jirriżultawlha minn sehemha fil-laqgħat tal-Kumitat Konġunt.
      Artikolu 10
      Lista ta’ deċiżuri
      Il-Kumitat Konġunt għandu jistabbilixxi l-lista ta’ arbitri anzjani kif mitlub mill-Anness III ta’ mal-Ftehim, fi żmien xahrejn mid-deċiżjoni tiegħu li jissottometti każ ta’ nuqqas ta’ qbil għall-arbitraġġ kif previst fl-Artikolu 29(3) tal-Ftehim.
      KAPITOLU II

         GRUPP TA’ ĦIDMA

      Artikolu 11
      Grupp ta’ ħidma dwar il-proċeduri u l-miżuri doganali ta’ sigurtà
      Għandu jinħoloq grupp ta’ ħidma bir-responsabbiltà li jassisti lill-Kumitat fit-twettiq tad-doveri tiegħu fl-oqsma koperti mill-Kapitoli II (proċeduri) u III (miżuri doganali ta’ sigurtà) tal-Ftehim.
      Artikolu 12
      Liġijiet interni tal-grupp ta’ ħidma
      L-Artikoli minn 1 sa 6 u 9 ta’ din id-Deċiżjoni għandhom japplikaw mutatis mutandis għal-laqgħat tal-grupp ta’ ħidma.
      Artikolu 13
      Id-dħul fis-seħħ
      Din id-Deċiżjoni għandha tidħol fis-seħħ l-għada tal-adozzjoni tagħha.

         Magħmul fi Brussell, …

               Għall-Kumitat Konġunt

               Il-President

         (1)  ĠU L 199, 31.7.2009, p. 24.


title: 2013/108/UE: Deċiżjoni tal-Parlament Ewropew u tal-Kunsill tal- 21 ta’ Novembru 2012 dwar il-mobilizzazzjoni tal-Fond ta’ Solidarjetà tal-Unjoni Ewropea b’konformità mal-punt 26 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja soda

text:
               28.2.2013

               MT

               Il-Ġurnal Uffiċjali tal-Unjoni Ewropea

               L 56/15

         DEĊIŻJONI TAL-PARLAMENT EWROPEW U TAL-KUNSILL
   tal-21 ta’ Novembru 2012
   dwar il-mobilizzazzjoni tal-Fond ta’ Solidarjetà tal-Unjoni Ewropea b’konformità mal-punt 26 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja soda
   (2013/108/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja soda (1), u b’mod partikulari l-punt 26 tiegħu,
   Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (2),
   Wara li kkunsidraw il-proposta mill-Kummissjoni Ewropea,
   Billi:

               (1)

               L-Unjoni Ewropea ħolqot Fond ta’ Solidarjetà tal-Unjoni Ewropea (il-“Fond”) biex tesprimi s-solidarjetà tagħha mal-popolazzjoni ta’ reġjuni milquta minn katastrofi.

               (2)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond sal-limitu massimu annwali ta’ EUR 1 biljun.

               (3)

               Ir-Regolament (KE) Nru 2012/2002 fih id-dispożizzjonijiet li jippermettu l-mobilizzazzjoni tal-Fond.

               (4)

               L-Italja ressqet applikazzjoni biex timmobilizza l-Fond, fir-rigward ta’ diżastru kkawżat minn sensiela ta’ terremoti fl-Italja.

         ADOTTAW DIN ID-DEĊIŻJONI:
   Artikolu 1
   Fil-qafas tal-baġit ġenerali tal-Unjoni Ewropea stabbilit għas-sena finanzjarja 2012, il-Fond ta’ Solidarjetà tal-Unjoni Ewropea għandu jiġi mmobilizzat biex jipprovdi s-somma ta’ EUR 670 192 359 f’approprjazzjonijiet ta’ impenn u ta’ pagament.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-21 ta’ Novembru 2012.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A. D. MAVROYIANNIS

      (1)  ĠU C 139, 14.6.2006, p. 1.

      (2)  ĠU L 311, 14.11.2002, p. 3.


title: Deċiżjoni tal-Kunsill (UE) 2017/1537 tal-4 ta' Settembru 2017 li tadotta l-pożizzjoni tal-Kunsill dwar l-abbozz ta' baġit emendatorju Nru 3 tal-Unjoni Ewropea għas-sena finanzjarja 2017

text:
               12.9.2017

               MT

               Il-Ġurnal Uffiċjali tal-Unjoni Ewropea

               L 234/6

         DEĊIŻJONI TAL-KUNSILL (UE) 2017/1537
   tal-4 ta' Settembru 2017
   li tadotta l-pożizzjoni tal-Kunsill dwar l-abbozz ta' baġit emendatorju Nru 3 tal-Unjoni Ewropea għas-sena finanzjarja 2017
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b'mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2017 ġie adottat definittivament fl-1 ta' Diċembru 2016 (2),

               —

               fit-30 ta' Mejju 2017, il-Kummissjoni ppreżentat proposta li fiha l-abbozz ta' baġit emendatorju Nru 3 għall-baġit ġenerali għas-sena finanzjarja 2017,

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta' baġit emendatorju Nru 3 tal-Unjoni Ewropea għas-sena finanzjarja 2017 ġiet adottata fl-4 ta' Settembru 2017.
   Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fi Brussell, l-4 ta' Settembru 2017.

            Għall-Kunsill

            Il-President

         M. MAASIKAS

      (1)  ĠU L 298, 26.10.2012, p. 1.

      (2)  ĠU L 51, 28.2.2017, p. 1.


title: 2009/807/KE: Deċiżjoni tal-Kunsill tal- 21 ta’ Ottubru 2009 li taħtar membru supplenti Spanjol tal-Kumitat tar-Reġjuni

text:
               4.11.2009

               MT

               Il-Ġurnal Uffiċjali tal-Unjoni Ewropea

               L 288/24

         DEĊIŻJONI TAL-KUNSILL
   tal-21 ta’ Ottubru 2009
   li taħtar membru supplenti Spanjol tal-Kumitat tar-Reġjuni
   (2009/807/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta tal-Gvern Spanjol,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Post ta’ membru supplenti fil-Kumitat tar-Reġjuni sar vakanti wara tmiem il-mandat tas-Sur Enrique OJEDA VILA.

         IDDEĊIEDA KIF ĠEJ:
   Artikolu 1
   Dan li ġej huwa b’dan maħtur fil-Kumitat tar-Reġjuni bħala membru supplenti għall-bqija tal-mandat attwali, li jirrikorri sal-25 ta’ Jannar 2010:

               —

               Is-Sur Miguel LUCENA BARRANQUERO, Segretarju Ġenerali tal-Azzjoni Esterna, Andalusija.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, il-21 ta’ Ottubru 2009.

            Għall-Kunsill

            Il-President

         A. CARLGREN

      (1)  ĠU L 56, 25.2.2006, p. 75.


title: Deċiżjoni tal-Kunsill tal- 21 Ottubru 2004 li tiddeskrivi fil-qosor l-approċċ ġenerali għar-riallokazzjoni tar-riżorsi skond ir-Regolament (KE) Nru 1267/1999 li jistabbilixxi Strument għall-Politika Strutturali ta' Qabel l-Adeżjoni

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               83

         DEĊIŻJONI TAL-KUNSILL
   tal-21 Ottubru 2004
   li tiddeskrivi fil-qosor l-approċċ ġenerali għar-riallokazzjoni tar-riżorsi skond ir-Regolament (KE) Nru 1267/1999 li jistabbilixxi Strument għall-Politika Strutturali ta' Qabel l-Adeżjoni
   (2004/749/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra ir-Regolament tal-Kunsill (KE) Nru 1267/1999 tal-21 ta' Ġunju 1999 li jistabbilixxi Strument għall-Politika Strutturali ta' Qabel l-Adeżjoni (1), u b'mod partikolari it-tieni subparagrafu ta' l-Artikolu 15 tiegħu,
   Wara li kkunsidra l-proposta mill-Kummissjoni,
   Billi:

               (1)

               Il-Kunsill Ewropew ta' Kopenħagen tat-12 u t-13 ta' Diċembru 2002 approva uffiċjalment ir-riżultati tan-negozjati li rriżultaw fl-adeżjoni mal-Komunità fl-2004 ta' tmien pajjiżi li dak iż-żmien bbenifikaw mid-disposizzjonijiet tar-Regolament (KE) 1267/1999. Konsegwentament, matul il-perjodu mill-2004 sa l-2006, il-Bulgarija u r-Rumanija biss ser ikomplu jibbenifikaw mill-obbligi skond dak ir-Regolament.

               (2)

               Bl-approvazzjoni uffiċjali tar–“roadmaps” għall-Bulgarija u r-Rumanija proposti mill-Kummissjoni, l-Kunsill Ewropew ta' Kopenħagen ftiehem, bħala approċċ ġenerali għar-riallokazzjoni, li l-proporzjon għar-riallokazzjoni għandu jkun iffissat għal 30/70, rispettivament, skond il-programm Phare stabbilit bir-Regolament tal-Kunsill (KEE) Nru 3906/89 tat-18 ta' Diċembru 1989 dwar l-għajnuna ekonomika għar-Repubblika ta' l-Ungerija u r-Repubblika tal-Poplu Pollakk (2), il-programm speċjali ta' l-adeżjoni għal żvilupp agrikolu u rurali (SAPARD) stabbilit bir-Regolament (KE) Nru 1268/1999 (3) u l-Istrument għall-Politika Strutturali ta' Qabel l-Adeżjoni (ISPA), stabbilit bir-Regolament Nru 1267/1999.

               (3)

               Skond l-ewwel subparagrafu ta' l-Artikolu 15 tar-Regolament (KE) Nru 1267/1999, il-proporzjon iqis l-bżonn u l-kapaċità tal-Bulgarija u r-Rumanija li jassorbu l-assistenza, kif ukoll il-kriterji stipulati fl-Artikolu 4 ta' dak ir-Regolament.

               (4)

               Peress illi l-proporzjon 30/70 japplika għall-perjodu sħiħ ta' tlett snin mill-2004 sa l-2006, huwa xieraq li tkun permessa allokazzjoni indikattiva tar-riżorsi totali fuq bażi annwali konsistenti ma' dak il-proporzjon.

               (5)

               Konsegwentament, l-approċċ ġenerali għar-riallokazzjoni bejn il-pajjiżi benefiċjarji li baqa', jiġifieri l-Bulgarija u r-Rumanija, għandu jkun li l-proporzjon 30/70 għandu japplika għall-perjodu sħiħ ta' tlett snin mill-2004 sa l-2006, u allokazzjoni indikattiva tar-riżorsi totali għandha tkun determinata fuq bażi annwali skond bracket li tirrifletti dak il-proporzjon ġenerali;

         IDDEĊIEDA KIF ĠEJ:
   Artikolu Waħdieni
   Bħala approċċ trattament ġenerali għall-perjodu ta' tlett snin mill-2004 sa l-2006, ir-riżorsi skond ir-Regolament (KE) Nru 1267/1999 għandhom jiġu riallokati bejn il-Bulgarija u r-Rumanija skond proporzjon ta' 30/70, rispettivament, applikabbli għal dak il-perjodu sħiħ.
   Matul il-perjodu ta' tlett snin msemmi fl-ewwel subparagrafu, l-allokazzjoni annwali ta' riżorsi skond ir-Regolament (KE) Nru 1267/1999 għandha tkun determinata abbażi ta' proporzjon indikattiv ta' 65 % sa 75 % tar-riżorsi totali fil-każ tar-Rumanija u 25 % sa 35 % tar-riżorsi totali fil-każ tal-Bulgarija.

      Magħmula fi Brussel, nhar il-21 Ottubru 2004.

            Għall-Kunsill

            Il-President

         W. KOK

      (1)  ĠU L 161, tas-26.6.1999, p. 73. Regolament kif emendat l-aħħar bir-Regolament (KE) Nru 769/2004 (ĠU L 123, 27.4.2004, p. 1).

      (2)  ĠU L 375, tat-23.12.1989, p. 11. Regolament kif emendat l-aħħar bir-Regolament (KE) Nru 769/2004.

      (3)  ĠU L 161, tas-26.6.1999, p. 87. Regolament kif emendat l-aħħar bir-Regolament (KE) Nru 769/2004.


title: 2011/864/PESK: Deċiżjoni tal-Kumitat Politiku u ta’ Sigurtà EUPM/1/2011 tas- 16 ta’ Diċembru 2011 li testendi l-mandat tal-Kap tal-Missjoni tal-Pulizija tal-Unjoni Ewropea fil-Bosnja-Ħerzegovina (EUPM BiH)

text:
               22.12.2011

               MT

               Il-Ġurnal Uffiċjali tal-Unjoni Ewropea

               L 341/52

         DEĊIŻJONI TAL-KUMITAT POLITIKU U TA’ SIGURTÀ EUPM/1/2011
   tas-16 ta’ Diċembru 2011
   li testendi l-mandat tal-Kap tal-Missjoni tal-Pulizija tal-Unjoni Ewropea fil-Bosnja-Ħerzegovina (EUPM BiH)
   (2011/864/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2011/781/PESK tal-1 ta’ Diċembru 2011 dwar il-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina (BiH) (1), u b’mod partikolari l-Artikolu 10(1) tagħha,
   Billi:

               (1)

               Skont id-Deċiżjoni 2011/781/PESK, il-Kumitat Politiku u ta’ Sigurtà (KPS) huwa awtorizzat, skont it-tielet paragrafu tal-Artikolu 38 tat-Trattat, sabiex jieħu d-deċiżjonijiet rilevanti sabiex jeżerċita l-kontroll politiku u t-tmexxija strateġika tal-EUPM BiH, inkluża b’mod partikolari d-deċiżjoni li jaħtar Kap tal-Missjoni.

               (2)

               Fl-24 ta’ Ottubru 2008, il-KPS, permezz tad-Deċiżjoni 2008/835/PESK (2), ħatar lis-Sur Stefan FELLER bħala Kap tal-Missjoni EUPM BiH. Il-mandat tiegħu ġie estiż permezz tad-Deċiżjoni 2009/958/PESK (3) sal-31 ta’ Diċembru 2010 u sussegwentement permezz tad-Deċiżjoni 2010/754/PESK (4) sal-31 ta’ Diċembru 2011.

               (3)

               Permezz tad-Deċiżjoni 2011/781/PESK, il-Kunsill, inter alia, estenda t-tul ta’ żmien tal-EUPM BiH sat-30 ta’ Ġunju 2012.

               (4)

               Fis-7 ta’ Diċembru 2011, ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà ppropona li l-KPS jestendi l-mandat tas-Sur Stefan FELLER bħala Kap tal-Missjoni tal-EUPM BiH b’sitt xhur addizzjonali, sat-30 ta’ Ġunju 2012,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Stefan FELLER bħala l-Kap tal-Missjoni tal-Pulizija tal-Unjoni Ewropea fil-Bosnja-Ħerzegovina (EUPM BiH) huwa b’dan estiż mill-1 ta’ Jannar 2012 sat-30 ta’ Ġunju 2012.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-16 ta’ Diċembru 2011.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 319, 2.12.2011, p. 51.

      (2)  ĠU L 298, 7.11.2008, p. 30.

      (3)  ĠU L 330, 16.12.2009, p. 79.

      (4)  ĠU L 320, 7.12.2010, p. 9.


title: 2014/631/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/341

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2012
   (2014/631/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2012, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05851/2014 — C7-0053/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kummissjoni (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill Nru 2007/198/Euratom tas-27 ta’ Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferilha vantaġġi (4), u b’mod partikolari l-Artikolu 5(3) tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0198/2014),

               1.

               Jagħti l-kwittanza lid-Direttur tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għall-implimentazzjoni tal-baġit tal-Impriża Konġunta għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 369, 17.12.2013, p. 35.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 90, 30.3.2007, p. 58.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2009/204/KE: Deċiżjoni tal-Parlament Ewropew tat- 22 ta' April 2008 dwar l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/125

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2006
   (2009/204/KE)
   IL-PARLAMENT EWROPEWs,
   wara li kkunsidra l-kontijiet annwali finali taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2006 (1),
   wara li kkunsidra r-rapport tal-Qorti tal-Awdituri dwar il-kontijiet annwali finali taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2006, flimkien mat-tweġibiet taċ-Ċentru (2),
   wara li kkunsidra r-rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat KE, u b'mod partikulari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2965/94 tat-28 ta' Novembru 1994 li jwaqqaf iċ-Ċentru tat-Traduzzjoni għall-entitajiet tal-Unjoni Ewropea (4), u b'mod partikulari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0124/2008),

               1.

               Jinnota li l-kontijiet annwali finali taċ-Ċentru tat-Traduzzjoni għall-entitajiet tal-Unjoni Ewropea huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2006;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-direttur taċ-Ċentru tat-Traduzzjoni għall-entitajiet tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 261, 31.10.2007, p. 42.

      (2)  ĠU C 309, 19.12.2007, p. 94.

      (3)  ĠU L 248, 16.9.2002, p. 1.

      (4)  ĠU L 314, 7.12.1994, p. 1.

      (5)  ĠU L 357, 31.12.2002, p. 72.


title: Id-Deċiżjoni tal-Kunsill ta' l-10 ta' Marzu 1994 dwar l-emendi għar-riżervi rreġistrati mill-Komunità fir-rigward ta' xi dispożizzjonijiet ta' ċerti Annessi fil-Konvenzjoni internazzjonali dwar is-simplifikazzjoni u armonizzazzjoni tal-proċeduri doganali

text:
Avviż Legali Importanti

|

31994D0167

Official Journal L 076 , 18/03/1994 P. 0028 - 0034 Finnish special edition: Chapter 2 Volume 11 P. 0096  Swedish special edition: Chapter 2 Volume 11 P. 0096

		Id-Deċiżjoni tal-Kunsillta' l-10 ta' Marzu 1994dwar l-emendi għar-riżervi rreġistrati mill-Komunità fir-rigward ta' xi dispożizzjonijiet ta' ċerti Annessi fil-Konvenzjoni internazzjonali dwar is-simplifikazzjoni u armonizzazzjoni tal-proċeduri doganali(94/167/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 tiegħu,Wara li kkunsidra l-proposta mill-Kummissjoni,Billi, bid-Deċiżjoni 75/199/KEE [1], il-Komunità saret Parti Kontraenti tal-Konvenzjoni internazzjonali dwar is-simplifikazzjoni u armonizzazzjoni tal-proċeduri doganali;Billi, bid-Deċiżjoni msemmija u d-Deċiżjonijiet 77/415/KEE [2], 78/528/KEE [3], 80/391/KEE [4], 85/204/KEE [5], 86/103/KEE [6], 87/593/KEE [7], 87/594/KEE [8], 88/355/KEE [9] and 88/356/KEE [10], il-Komunità aċċettat 18-il Anness għall-Konvenzjoni msemmja;Billi, skond l-Artikolu 5(1) tal-Konvenzjoni msemmija, il-Komunità rreġistrat riżervi dwar xi "Standards u Prattiċi Rakkomandati" definiti f'dawn l-Annessi biex ikunu koperti r-rekwiżiti speċjali ta' l-unjoni doganali;Billi, skond l-Artikolu 5(2) tal-Konvenzjoni msemmija, il-Komunità hija meħtieġa li tirrevdi, għall-inqas darba kull tliet snin, l-iStandards u l-Prattiċi Rakkomandati li dwarhom tkun irreġistrat riżervi; billi l-Artikolu 5(1) tal-Konvenzjoni jippermetti lill-Partijiet Kontraenti jirreġistraw riżervi wkoll wara li l-Anness ikun ġie aċċettat,IDDEĊIEDA KIF ĠEJ:Artikolu 1Ir-riżervi rreġistrati mill-Komunità fir-rigward ta' l-Annessi A.1, A.2, B.1, B.2, B.3, Ċ.1, D.1, D.2, E.1, E.3, E.4, E.5, E.6, E.8, F.1, F.2, F.3 and F.6 tal-Konvenzjoni internazzjonali dwar is-simplifikazzjoni u armonizzazzjoni tal-proċeduri doganali għandhom ikunu emendati bħala riżultat tar-reviżjoni li r-riżultat tagħha jinġieb fl-Anness ma' din id-Deċiżjoni.Artikolu 2Il-President tal-Kunsill għandu jaħtar il-persuna awtorizzata biex tinnotifika lis-Segretarju-Ġenerali tal-Kunsill tal-Koperazzjoni Doganali bir-riżultat tar-reviżjoni li jirreferi għaliha l-Artikolu 1.Magħmula fi Brussel, fl-10 ta' Marzu 1994.Għall-KunsillIl-PresidentY. Papantoniou[1] ĠU L 100, tal-21.4.1975, p. 1.[2] ĠU L 166, ta' l-4.7.1977, p. 1.[3] ĠU L 160, tas-17.6.1978, p. 13.[4] ĠU L 100, tas-17.4.1980, p. 27.[5] ĠU L 87, tas-27.3.1985, p. 8.[6] ĠU L 88, tat-3.4.1986, p. 42.[7] ĠU L 362, tat-22.12.1987, p. 1.[8] ĠU L 362, tat-22.12.1987, p. 8.[9] ĠU L 161, tat-28.6.1988, p. 3.[10] ĠU L 161, tat-28.6.1988, p. 12.--------------------------------------------------ANNESSRiżultat tar-reviżjoni, magħmula mill-Komunità skond ir-rekwiżiti ta' l-Artikolu 5(2) tal-Konvenzjoni internazzjonali dwar is-simplifikazzjoni u armonizzazzjoni tal-proċeduri doganali, tar-riżervi rreġistrati mill-Komunità fir-rigward ta' l-Annessi mal-Konvenzjoni msemmija1. | Anness A.1 | |dwar il-formalitajiet doganali qabel il-preżentazzjoni tad-dikjarazzjoni tal-merkanzija | |1.1. | Ir-riżerva rigward l-Istandard 11 għandha titneħħa. | |1.2. | Ir-riżerva rigward l-Istandard 21 għandha tinżamm. | |2. | Annes A.2 | |dwar il-ħażna temporanja tal-merkanzija | |2.1. | Ir-riżerva ġenerali għandha tinżamm. | |2.2. | Ir-riżerva miktuba kif ġej għandha tkun irreġistrata rigward il-Prattika Rakkomandata 10: "Il-leġislazzjoni tal-Komunità tipprovdi li l-awtorità doganali tista' tirrekjedi li l-persuna li tippossjedi l-merkanzija tippreżenta tiddepożita assigurazzjoni bil-ħsieb li jkun żgurat il-pagament ta' kull dejn doganali li jista' jinqala'". | |2.3. | Il-kliem tar-riżerva rreġistrata rigward il-Prattika Rakkomanda 13 għandu jkun issostitwit bi: "Il-leġislazzjoni tal-Komunità tawtorizza li merkanzija maħżuna temporanjament għandha tkun suġġetta biss għal forom tali ta' mmaniġjar li jkunu ddisinjati biex jiżguraw il-preżervazzjoni tagħha fi stat mhux mibdul, mingħajr ma tkun immodifikata d-dehra jew il-karatteristiċi tekniċi tagħha.'" | |3. | Anness B.1 | |dwar żdoganar għal użu domestiku | |3.1. | Il-kliem tat-tieni paragrafu tar-riżerva ġenerali għandu jkun issostitwit bi: "Il-leġislazzjoni tal-Komunità tiddistingwi bejn rilaxx tal-merkanzija għal ċirkolazzjoni libera u rilaxx tagħha għal użu domestiku. Biex jinkiseb ir-rilaxx tal-merkanzija għal ċirkolazzjoni libera huwa rikjest biss li jitħallas id-dazju filwaqt li biex tkun irrilaxxjata l-merkanzija għal użu domestiku, dispożizzjonijiet varji oħra, eż. dwar tassazzjoni, għandhom ukoll ikunu applikati.Għandu jkun innotat li r-rilaxx għal ċirkolazzjoni libera u r-rilaxx għal użu domestiku fil-Komunità ġeneralment isiru fl-istess ħin u fit-territorju ta' l-istess Stat Membru." | |3.2. | Ir-riżervi rigward il-Prattiċi Rakkomandati 19 u 52 għandhom jinżammu. | |3.3. | L-ewwel sentenza tal-kliem tar-riżerva rigward l-Istandard 28 għandha tkun issostitwita b'li ġej: "Il-Komunità tapplika wkoll id-dispożizzjonijiet ta' dan l-Istandard jekk id-dikrazzjonijiet jkunu mhux kompluti." | |4. | Anness B.2 | |dwar ħelsien minn dazji ta' importazzjoni u taxxi rigward merkanzija dikjarata għal użu domestiku | |4.1. | Ir-riżerva ġenerali u r-riżervi rigward il-Prattiċi Rakkomandati 20, 27, 32 u 33 u l-Istandard 34 għandhom jinżammu. | |4.2. | Il-kliem tar-riżerva rigward l-Istandard għandu jkun issostitwit bi: "Il-leġislazzjoni tal-Komunità tagħti biss l-eżenzjoni lill-kunsinni ta' valur negliġibbli jekk jintbagħtu direttament minn pajjiż terz lil kunsinnatarju fil-Komunità." | |4.3. | Fl-aħħar sentenza tal-kliem tar-riżerva rigward il-Prattika Rakkomandata 10, "ikun akkompanjat" għandha tkun issostitwita bi "tista' tkun akkompanjata." | |4.4. | Il-kliem tar-riżerva rigward il-Prattika Rakkomandata 16 għandu jkun issostitwit: "L-eżenzjoni tingħata lis-sustanzi kkonċernati jekk se jkunu użati esklussivament għal għanijiet mhux kummerċjali, mediċi jew xjentifiċi." | |4.5. | Tieni paragrafu miktub kif ġej għandu jinżdied mal-kliem tar-riżerva rigward il-Prattika Rakkomandata 18: "Stati Membri għandhom l-għażla li jeskludu vetturi ta' użu duplikat li jkunu użati għal għanijiet kummerċjali jew professjonali mill-ħelsien mogħti fuq it-taxxa tal-valur miżjud." | |4.6. | Il-kliem tar-riżerva rigward il-Prattika Rakkomandata 9 għandu jkun issostitwit bi: "Ħelsien minn dazji jew taxxi ta' importazzjoni fuq merkanzija koperta mill-Istandard 17 jista' jsir suġġett għall-kondizzjoni li kull dazji jew taxxi li għalihom il-merkanzija tkun suġġetta fil-pajjiż tat-tluq jew ta' oriġini tagħhom ikunu attwalment imposti. Il-perjodu li matulu l-benefiċjarju għandu jissokta jkollu jew jippossjedi l-merkanzija wara li jimportha huwa stabbilit għal 12-il xahar." | |4.7. | Il-kliem tar-riżerva rigward l-Istandard 21 għandu jkun issostitwit bi: "Stati Membri għandhom l-għażla jeħilsu mit-taxxa tal-valur miżjud fuq trousseaux u proprjeta mobbli li jappartienu lill-persuna li tkun qiegħda tittrasferixxi r-residenza tagħha suġġetti għall-kondizzjoni li kull dazji doganali u/jew taxxi li għalihom il-merkanzija tkun normalment suġġetta fil-pajjiż ta' tluq jew ta' oriġini tagħha jkunu attwalment imposti.L-eżenzjoni… (il-bqija mhux mibdul)." | |4.8. | Il-kliem ta' l-ewwel inċiż tar-riżerva rigward ir-Prattika Rakkomandata 23 għandu jkun issostitwit b'li ġej: "mhux qabel xahrejn qabel id-data stabbilita taż-żwieġ. F'dan il-każ, il-ħelsien għandu jkun suġġett għall-preżentazzjoni ta' assigurazzjoni xierqa għad-dazji doganali filwaqt li din l-assigurazzjoni mhix obbligatorja safejn l-eżenzjoni mit-taxxa tkun ikkonċernata, u…". | |(a) | kafe: | 500 gramma |jew | |estratti tal-kafe u essenzi: | 200 gramma |(b) | te: | 100 gramma |jew | |estratti tat-te u essenzi: | 40 gramma |dazji u taxxi:(ċ) | fwejjaħ: | 50 gramma |jew | |ilma tat-twaletta: | 0,25 litru." || |"Il-merkanzija li tirreferi għaliha l-Prattika Rakkomandata hija ammessa bla dazji u taxxi ta' importazzjoni…".| |"Il-leġislazzjoni tal-Komunità tipprovdi għall-ħelsien li tirreferi għalih din il-Prattika Rakkomandata suġġett għall-materjali in kwestjoni ma' jkunux normalment jistgħu jerġgħu jintużaw. Ħelsien minn dazju fuq dawn il-materjali jingħata suġġett għall-kondizzjoni oħra li l-valur tagħhom ikun inkluż fil-bażi ta' taxxa għall-merkanzija trasportata."| |5. | Anness B.3 | |lijikkonċerna reimportazzjoni fl-istess Stat | |5.1. | Ir-riżerva ġenerali u r-riżervi rigward il-Prattiċi Rakkomandati 8 u 24 għandhom jinżammu. | |5.2. | Ir-riżerva rigward il-Prattika Rakkomandata 11 għandha titneħħa. | |6. | Anness Ċ.1 | |dwar esportazzjoni immedjata | |6.1. | Ir-riżervi (riżerva ġenerali u r-riżervi rigward il-Prattika Rakkomandata 10 u l-Istandard 21) għandhom jinżammu. | |7. | Anness D.1 | |dwar ir-regoli ta' oriġini | |7.1. | Ir-riżervi rigward l-Istandard 7 u l-Prattika Rakkomandata 10 għandhom jinżammu. | |7.2. | Fit-tieni paragrafu tal-kliem tar-riżerva rigward l-Istandard 8, "Nomenklatura CCC" għandha tkun issostitwita bi "Nomenklatura tas-Sistema Armonizzata." | |8. | Anness D.2 | |dwar evidenza dokumentarja ta' oriġini | |8.1. | Ir-riżervi rigward il-Prattika Rakkomandata 3, 10 u 12 għandhom jinżammu. | |9. | Anness E.1 | |dwar transitu doganali | |"Għalkemm l-Istati Membri tal-Komunità jikkostitwixxu territorju uniku, kull Stat Membru għandu l-għażla jwaqqaf proċeduri ssimplifikati ta' transitu applikabbli f'ċerti ċirkostanzi għall-merkanzija li mhix intiża tinġarr mit-territorju ta' Stat Membru ieħor.Stati Membri jistgħu wkoll jkollhom l-għażla li jistabbilixxu fosthom stess, permezz ta' arranġamenti bilaterali jew multilaterali, proċeduri simplifikati li josservaw il-kriterji stabbiliti bħala meħtieġa u jkunu applikabbli għal ċertu traffiku jew impriżi speċifiċi."| |10. | Anness E.3 | |dwar imħażen doganali | |10.1. | Ir-riżerva ġenerali għandha tinżamm. | |"Il-leġislazzjoni tal-Komunità tirrikjedi li "sorveljanza doganali xierqa" tkun żgurata fil-proċedura tal-ħżin. Indipendentement mill-metodi ta' sorveljana użati, Stati Membri għandhom l-għażla li jitolbu assigurazzjoni."| |"Normalment il-Komunità tapplika d-dispożizzjonijiet ta' din il-Prattika Rakkomandata imma tirriżerva d-dritt li ma tagħmilx hekk f'ċirkostanzi eċċezzjonali"| |"Din il-Prattika Rakkomandata ma tapplikax għat-taxxa tal-valur miżjud.Stati Membri tal-Komunità huma liberi jiddeċiedu jekk jippermettux ripagament tad-dazji doganali jew le."| |"Jekk il-merkanzija in kwestjoni għandhiex tkun esportata jew le, il-leġislazzjoni tal-Komunità ma tipprovdix għall-ħażna ta' merkanzija f'imħażen doganali li għandha tħallas, jew ħallset, dazji jew taxxi interni."| |"Fil-Komunità, merkanzija importata tista' tgħaddi mill-għamliet ta' tqandil tas-soltu biex tkun żgurata l-preżervazzjoni jew il-kwalità tas-suq tagħha jew tkun ippreparata għad-distribuzzjoni jew bejgħ mill-ġdid.F'ċerti ċirkostanzi, merkanzija rregolata mill-politika agrikola komuni tista' titqandel biss b'dawk il-metodi li huma pprovduti fil-każ tagħha."| |"Il-leġislazzjoni tal-Komunità dwar imħażen doganali ma tistabbilixxix tul ta' żmien massimu ta' ħażna. B'danakollu, f'każijiet eċċezzjonali il-perjodu jista' jkun ta' inqas minn sena."| |11. | Anness E.4 | |dwar drawback | |11.1. | Ir-riżervi (riżerva ġenerali u r-riżervi rigward l-Istandard 5) għandhom jinżammu. | |12. | Anness E.5 | |dwar ammissjoni temporanja suġġetta għar-ri-esportazzjoni fl-istess Stat | |12.1. | Ir-riżerva ġenerali u r-riżervi rigward l-Istandard 14 u l-Prattiċi Rakkomandati 33 u 37 għandhom jinżammu. | |"Il-leġislazzjoni tal-Komunità ma tagħtix ammissjoni temporanja għal merkanzija li, għall-għanijiet tat-twettiq ta' l-ammissjoni temporanja jew tal-proċeduri ta' pproċessar interni, kienet irreġistrata taħt il-proċedura ta' mħażen doganali jew żona libera qabel ma kienet irri-esportata (żoni liberi kienu nħolqu fid-Danimarka, il-Ġermanja, il-Greċja, Spanja, l-Irlanda, l-Italja, il-Portugall u r-Renju Unit)."| |"Normalment il-Komunità tapplika d-dispożizzjonijiet ta' din il-Prattika Rakkomandata, imma tirriżerva d-dritt li ma tagħmilx hekk f'ċirkostanzi eċċezzjonali."| |"Fl-Istati Membri fejn jeżistu żoni liberi (id-Danimarka, il-Ġermanja, il-Greċja, Spanja, l-Irlanda, l-Italja, il-Portugall u r-Renju Unit) dan l-Istandard huwa applikabbli biss jekk il-merkanzija tkun introdotta fiż-żoni bil-ħsieb ta' esportazzjoni sussegwenti mit-territorji doganali tal-Komunitajiet."| |"Il-leġislazzjoni tal-Komunità tawtorizza l-ammissjoni temporanja fuq il-bażi ta' dikjarazzjoni orali akkompanjata b'inventarju, għall-imballaġġi li jkollhom marki indelibbli, ma jinqalgħux u importati mimlija minn persuna stabbilita barra t-territorju doganali tal-Komunità. Dikjarazzjonijiet bil-miktub huma rekwiżiti għat-tipi l-oħra kollha ta' imballaġġi rreġistrati taħt l-arranġamenti ta' ammissjoni temporanja.Fejn ir-ri-esportazzjoni mhix fid-dubju minħabba l-użu kummerċjali, il-leġislazzjoni tal-Komunità tippermetti wkoll l-ammissjoni temporanja mingħajr assigurazzjoni għall-imballaġġi importati vojta u jkollhom marki indelibbli, ma jinqalgħux. Issir ukoll dispożizzjoni biex jingħataw eżenzjonijiet mir-rekwiżit biex tkun ipprovduta assigurazzjoni rigward l-imballaġġi importati mimlija u suġġetti għall-dikjarazzjoni verbali akkompanjata b'inventarju, ħlief jekk issir talba espressa għall-kuntrarju lill-awtoritajiet kompetenti.""Il-leġislazzjoni tal-Komunità tipprovdi li, fejn hemm nuqqas serju ta' osservanza ma' l-obbligi biex tkun irri-esportata vettura stradali kummerċjali, il-proċedura ta' l-ammissjoni temporanja tapplika suġġetta għall-produzzjoni ta' dokument tat-tip preskritt f'Konvenzjoni internazzjonali jew preżentazzjoni ta' dikjarazzjoni; l-awtorità doganali għandha l-għażla li tirrikjedi assigurazzjoni meta d-dikjarazzjoni tkun ippreżentata.""Għall-kontenituri kollha, kemm jekk approvati biex iġorru merkanzija kemm le taħt is-siġill doganali, il-leġislazzjoni tal-Komunità tawtorizza l-ammissjoni temporanja mingħajr formalitajiet mill-ħin tad-dħul fil-territorju doganali tal-Komunità, sakemm il-kontenituri jkollhom marki applikati b'mod durabbli f'pożizzjoni xierqa, viżibbli b'mod ċar li jidentifikaw is-sid jew l-operatur u jagħtu l-marki u n-numri ta' identifikazzjoni użati mis-sid jew l-operatur, il-piż tat-tara tal-kontenitur (ħlief fil-każ ta' swap bodies użati fit-trasport ikkombinat stradali-ferrovjarju) u l-pajjiż ta' reġistrazzjoni tal-kontenitur (ħlief fil-każ ta' trasport bl-ajru).Kontenituri li ma jissodisfax dawn il-kondizzjonijiet jistgħu jingħataw ammissjoni temporanja għat-territorju doganali tal-Komunità hekk kif applikazzjoni bil-miktub tkun issottomessa, tinħareġ l-awtorizzazzjoni u, fejn ikun hemm dubji msejsa tajjeb jew serji dwar l-obbligu biex ikun irri-esportat, lista kienet ipprovduta u/jew assigurazzjoni kkostitwita.""Sakemm il-pallets ikunu identifikabbli, il-leġislazzjoni tal-Komunità tawtorizza l-ammissjoni temporanja tagħhom mingħajr formalitajiet mill-ħin tad-dħul fit-territorju doganali tal-Komunità. Fejn ma jkunux identifikabbli, applikazzjoni bil-miktub għandha tkun issottomessa u tinħareġ awtorizzazzjoni.Fiż-żewġ każi dikjarazzjoni bil-miktub u, fejn meħtieġ, assigurazzjoni tista' tkun rekwiżita jekk id-dwana tikkunsidra li hemm riskju serju ta' nuqqas ta' osservanza ta' l-obbligu biex ikunu rri-esportati."| |"L-ammissjoni temporanja b'ħelsien parzjali mid-dazji ta' importazzjoni ma tkunx applikata għall-prodotti konsumibbli u merkanzija li għaliha…".| |13. | Anness E.6 | |dwar ammissjoni temporanja għal ipproċessar intern | |13.1. | Ir-riżerva ġenerali u r-riżerva rigward l-Istandard 19 għandhom jinżammu. | |"Normalment il-Komunità tapplika d-dispożizzjonijiet ta' din il-Prattika Rakkomandata, imma tirriżerva d-dritt li ma tagħmilx hekk f'ċirkostanzi eċċezzjonali."| |"Fejn l-awtorità doganali tirrikjedi assigurazzjoni, it-tip u l-ammont ta' l-assigurazzjoni għandu jkun stabbilit mill-awtorità doganali ta' kull Stat Membru."| |"Fi Stati Membri fejn jeżistu żoni liberi (id-Danimarka, il-Ġermanja, il-Greċja, Spanja, l-Irlanda, l-Italja, il-Portugall u r-Renju Unit) dan l-Istandard għandu jkun applikabbli meta prodotti kompensatorji jidħlu fiż-żoni bil-ħsieb li jkunu sussegwentement esportati mit-territorju doganali tal-Komunità."| |"Il-leġislazzjoni tal-Komunità ma tipprovdix għal xi limitazzjoni simili bħal dik imsemmija f'din il-Prattika Rakkomandata. Jekk jinqala' dejn doganali konness mal-prodotti kompensatorji jew mal-merkanzija fl-istat mhux mibdul tagħha, huwa jikkawża l-pagament ta' mgħax kompensatorju fuq l-ammont tad-dazji ta' importazzjoni dovuti."| |14. | Anness E.8 | |dwar l-esportazzjoni temporanja għall-ipproċessar għal barra | |14.1. | Ir-riżerva ġenerali u r-riżerva rigward l-Istandard 20 għandha tinżamm. | |"Normalment il-Komunità tapplika d-dispożizzjonijiet ta' din il-Prattika Rakkomandata, imma tirriżerva d-drtitt li ma tagħmilx hekk f'ċirkostanzi eċċezzjonali."| |15. | Anness F.1 | |dwar żoni liberi | |"Il-leġislazzjoni tal-Komunità tippermetti lil Stati Membri l-għażla li jikkostitwixxu ċerti żoni tat-territorju doganali tal-Komunità bħala żoni liberi. Sa issa ħoni liberi ta' dan it-tip twaqqfu fid-Danimarka, il-Ġermanja, il-Greċja, Spanja, l-Irlanda, l-Italja, il-Portugall u r-Renju Unit.Barra minn dan il-leġislazzjoni tal-Komunità tipprovdi għal tip partikolari ta' żona libera msejħa "maħżen liberu", li għaliha japplikaw eżattament l-istess regoli bħal dawk li jirregolaw Iż-żoni liberi. Sa issa, mħażen liberi twaqqfu fi Spanja, Franza, l-Italja, l-Olanda u l-Portugall.Barra minn hekk, il-leġislazzjoni tal-Komunità tkopri biss parti tal-proċeduri ttrattati f'dan l-Anness. Rigward żoni mhux koperti bil-leġislazzjoni tal-Komunità, l-Istati Membri għandhom jirreġistraw ir-riżervi proprji tagħhom jekk meħtieġ."| |"Il-leġislazzjoni tal-Komunità ma tippreskrivix perjodu massimu ta' ħażna. B'danakollu, f'każi eċċezzjonali, il-perjodu jista' jkun ta' inqas minn sena."| |16. | Anness I F.2 | |dwar l-ipproċessar ta' merkanzija għal użu domestiku | |16.1. | Ir-riżervi (riżerva ġenerali u r-riżervi dwar il-Prattika Rakkomandata 7) għandha tinżamm. | |17. | Anness I F.3 | |dwar il-faċilitajiet doganali applikabbli għal vjaġġaturi | |17.1 | Ir-riżerva ġenerali u r-riżervi rigward l-Istandards 21, 38 u 44 u l-Prattika Rakkomandata 45 għandhom jinżammu. | |"Il-leġislazzjoni tal-Komunità ma tipprovdix għal sistema ta' stima fissa sa fejn huma kkonċernati t-taxxa ta' valur miżjud u taxxi tas-sisa."| |"Il-leġislazzjoni tal-Komunità tipprovdi li meta jkun hemm riskju serju ta' nuqqas ta' osservanza ta' l-obbligu li jkunu rr-esportati l-mezzi ta' trasport għal użu privat, il-proċedura ta' l-ammissjoni temporanja tapplika suġġetta għall-produzzjoni ta' dokument tat-tip preskritt f'Konvenzjoni internazzjonali jew il-preżentazzjoni ta' dikjarazzjoni; l-awtorità doganali għandha l-għażla li tirrikjedi assigurazzjoni meta tkun ippreżentata d-dikjarazzjoni."| |18. | Anness F.6 | |dwar ir-ripagament ta' dazji u taxxi ta' importazzjoni | |18.1. | Ir-riżervi (riżerva ġenerali u r-riżervi rigward l-Istandard 7) għandhom jinżammu. | |--------------------------------------------------


title: 2008/859/KE: Deċiżjoni tal-Kunsill ta’ l- 4 ta’ Novembru 2008 li temenda l-Anness 3, il-Parti I, tal-Istruzzjonijiet Konsulari Komuni dwar ċittadini ta’ pajjiżi terzi soġġetti għal ħtiġiet ta’ viża tal-ajruport

text:
               14.11.2008

               MT

               Il-Ġurnal Uffiċjali ta’ l-Unjoni Ewropea

               L 303/11

         DEĊIŻJONI TAL-KUNSILL
   ta’ l-4 ta’ Novembru 2008
   li temenda l-Anness 3, il-Parti I, tal-Istruzzjonijiet Konsulari Komuni dwar ċittadini ta’ pajjiżi terzi soġġetti għal ħtiġiet ta’ viża tal-ajruport
   (2008/859/KE)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KE) Nru 789/2001 tal-24 ta’ April 2001 li jirriserva lill-Kunsill il-poteri ta’ implimentazzjoni rigward ċerti dispożizzjonijiet dettaljati u proċeduri prattiċi sabiex jiġu eżaminati l-applikazzjonijiet għall-viżi (1),
   Wara li kkunsidra l-inizjattiva ta’ Franza,
   Billi:

               (1)

               L-Anness 3, il-Parti I tal-Istruzzjonijiet Konsulari Komuni fih il-lista konġunta tal-pajjiżi terzi li ċ-ċittadini tagħhom huma soġġetti għal ħtiġiet ta’ viża ta’ transitu fl-ajruport (ATV) mill-Istati Membri kollha.

               (2)

               Fir-rigward ta’ ċittadini minn Gana u Niġerjani, Franza tixtieq tillimita din il-ħtieġa ta’ ATV għal persuni li ma jkollhomx viża valida maħruġa mill-Istati Membri tal-Unjoni Ewropea jew għal Stat parti għall-Ftehim dwar iż-Żona Ekonomika Ewropea tat-2 ta’ Mejju 1992, il-Kanada, il-Ġappun, l-Iżvizzera jew l-Istati Uniti tal-Amerika. L-Istruzzjonijiet Konsulari Komuni għandhom għalhekk jiġu emendati kif meħtieġ.

               (3)

               Skont l-Artikoli 1 u 2 tal-Protokoll dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka mhijiex qed tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha. Ġaladarba din id-Deċiżjoni tibni fuq l-acquis ta’ Schengen taħt id-dispożizzjonijiet tat-Titolu IV tat-Tielet Parti tat-Trattat li jistabbilixxi l-Komunità Ewropea, id-Danimarka għandha, skont l-Artikolu 5 ta’ dak il-Protokoll, tiddeċiedi fi żmien sitt xhur wara li l-Kunsill ikun adotta din id-Deċiżjoni, jekk hijiex ser timplimenta d-Deċiżjoni fil-liġi nazzjonali tagħha.

               (4)

               Fir-rigward tal-Iżlanda u n-Norveġja, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawk iż-żewġ Stati mal-implimentazzjoni, l-applikazzjoni u l-iżvilupp tal-acquis ta’ Schengen (2), li jaqgħu taħt il-qasam imsemmi fl-Artikolu 1, il-punt A tad-Deċiżjoni tal-Kunsill 1999/437/KE tas-17 ta’ Mejju 1999 dwar ċerti arranġamenti għall-applikazzjoni ta’ dak il-Ftehim (3).

               (5)

               Fir-rigward tal-Iżvizzera, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen, li jaqgħu fil-qasam imsemmi fil-punt A tal-Artikolu 1 tad-Deċiżjoni 1999/437/KE kkunsidrat flimkien mal-Artikolu 3 tad-Deċiżjonijiet tal-Kunsill 2008/146/KE (4) u 2008/149/ĠAI (5).

               (6)

               Fir-rigward tal-Liechtenstein, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Protokoll iffirmat bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat ta’ Liechtenstein dwar l-adeżjoni tal-Prinċipat ta’ Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen (6), li jaqgħu fil-qasam imsemmi fil-punt A tal-Artikolu 1 tad-Deċiżjoni 1999/437/KE kkunsidrat flimkien mal-Artikolu 3 tad-Deċiżjonijiet tal-Kunsill 2008/261/KE (7) u 2008/262/KE (8).

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jiħux sehem, skont id-Deċiżjoni tal-Kunsill 2000/365/KE tad-29 ta’ Mejju 2000 li tikkonċerna t-talba tar-Renju Unit tal-Gran Brittanja u l-Irlanda ta’ Fuq biex jieħu sehem f’xi dispożizzjonijiet tal-acquis ta’ Schengen (9). Ir-Renju Unit għaldaqstant mhuwiex qiegħed jieħu sehem fl-adozzjoni tagħha u mhuwiex marbut minnha jew soġġett għall-applikazzjoni tagħha.

               (8)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fih l-Irlanda ma tiħux sehem, skont id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (10). l-Irlanda għaldaqstant mhix qiegħda tieħu sehem fl-adozzjoni tagħha u mhix marbuta minnha jew soġġetta għall-applikazzjoni tagħha.

               (9)

               Rigward Ċipru, din id-Deċiżjoni tikkostitwixxi att li jibni fuq l-acquis ta’ Schengen jew li huwa relatat miegħu b’xi mod ieħor, fis-sens tal-Artikolu 3(2) tal-Att ta’ Adeżjoni tal-2003.

               (10)

               Din id-Deċiżjoni tikkostitwixxi att li jibni fuq l-acquis ta’ Schengen jew li huwa relatat miegħu b’xi mod ieħor fi ħdan it-tifsira tal-Artikolu 4(2) tal-Att tal-Adeżjoni tal-2005,

         ADOTTA DIN ID-DECIŻJONI:
   Artikolu 1
   L-Anness 3, Parti I tal-Istruzzjonijiet Konsulari Komuni huwa emendat kif ġej:

               (1)

               Fl-entratura rigward il-Gana, in-nota eżistenti f’qiegħ il-paġna għandha tiġi sostitwita b’dan li ġej:
               “Għall-pajjiżi tal-Benelux, Franza, il-Ġermanja, l-Italja u Spanja
               Il-persuni li ġejjin għandhom ikunu eżentati mill-ħtieġa ta’ ATV:

                           —

                           Ċittadini li jkollhom viża valida għal Stat Membru tal-UE jew għal Stat parti għall-Ftehim dwar iż-Żona Ekonomika Ewropea tat-2 ta’ Mejju 1992, il-Kanada, il-Ġappun, l-Iżvizzera, jew l-Istati Uniti tal-Amerika, jew meta huma jirritornaw minn dawn il-pajjiżi wara li jkunu użaw il-viża.”

               (2)

               Fl-entratura rigward in-Niġerja, in-nota eżistenti f’qiegħ il-paġna għandha tiġi sostitwita b’dan li ġej:
               “Għall-pajjiżi tal-Benelux, Franza, il-Ġermanja, l-Italja u Spanja
               Il-persuni li ġejjin għandhom ikunu eżentati mill-ħtieġa ta’ ATV:

                           —

                           Ċittadini li jkollhom viża valida għal Stat Membru tal-UE jew għal Stat parti għall-Ftehim dwar iż-Żona Ekonomika Ewropea tat-2 ta’ Mejju 1992, il-Kanada, il-Ġappun, l-Iżvizzera jew l-Istati Uniti tal-Amerika, jew meta huma jirritornaw minn dawn il-pajjiżi wara li jkunu użaw il-viża.”.

         Artikolu 2
   Din id-Deċiżjoni għandha tapplika mill-5 ta’ Novembru 2008.
   Artikolu 3
   Din id-Deċiżjoni hija indirizzata lill-Istati Membri skont it-Trattat li jistabbilixxi l-Komunità Ewropea.

      Magħmula fi Brussell, 4 ta’ Novembru 2008.

            Għall-Kunsill

            Il-President

         C. LAGARDE

      (1)  ĠU L 116, 26.4.2001, p. 2.

      (2)  ĠU L 176, 10.7.1999, p. 36.

      (3)  ĠU L 176, 10.7.1999, p. 31.

      (4)  ĠU L 53, 27.2.2008, p. 1.

      (5)  ĠU L 53, 27.2.2008, p. 50.

      (6)  ĠU L 83, 26.3.2008, p. 3.

      (7)  Ara n-nota f'qiegħ il-paġna nru 6.

      (8)  ĠU L 83, 26.3.2008, p. 5.

      (9)  ĠU L 131, 1.6.2000, p. 43.

      (10)  ĠU L 64, 7.3.2002, p. 20.


title: 2013/264/UE: Deċiżjoni tal-Kunsill tad- 29 ta’ Mejju 2013 li taħtar żewġ membri Taljani u membru supplenti Taljan fil-Kumitat tar-Reġjuni

text:
               6.6.2013

               MT

               Il-Ġurnal Uffiċjali tal-Unjoni Ewropea

               L 154/6

         DEĊIŻJONI TAL-KUNSILL
   tad-29 ta’ Mejju 2013
   li taħtar żewġ membri Taljani u membru supplenti Taljan fil-Kumitat tar-Reġjuni
   (2013/264/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sinjura Renata POLVERINI u s-Sur Gianfranco VITAGLIANO saru vakanti żewġ siġġijiet ta’ membri fil-Kumitat tar-Reġjuni. Wara t-tmiem tal-mandat tas-Sur Paolo VALENTINI PUCCITELLI sar vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Huma b’dan maħturin membri fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membri:

                           —

                           Is-Sur Paolo di LAURA FRATTURA, Presidente della Regione Molise

                           —

                           Is-Sur Nicola ZINGARETTI, Presidente della Regione Lazio

                     kif ukoll

               (b)

               bħala membru supplenti:

                           —

                           Is-Sur Stefano Bruno GALLI, Consigliere Regione Lombardia.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-29 ta’ Mejju 2013.

            Għall-Kunsill

            Il-President

         R. BRUTON

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2013/625/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/368

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011
   (2013/625/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011, flimkien mat-tweġibiet tal-Impriża Konġunta (1),

               —

               wara li kkunsidra l-konklużjonijiet tad-Delegazzjoni Konġunta tal-Kumitat għall-Baġits u tal-Kumitat għall-Kontroll tal-Baġit tal-Parlament Ewropew għall-ITER f’Cadarache mis-16 sat-18 ta’ Mejju 2011,

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2007/198/Euratom tas-27 ta’ Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferilha vantaġġi (4), u b’mod partikolari l-Artikolu 5(3) tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet msemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0077/2013),

               1.

               Japprova l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 6, 10.1.2013, p. 36.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 90, 30.3.2007, p. 58.

      (5)  ĠU L 357, 31.12.2002, p. 72.


title: 2007/7/KE; EURATOM: Deċiżjoni tar-Rappreżentanti tal-Gvernijietta’ l-Istati Membri ta’ l-Unjoni Ewropea ta' l- 1 ta’ Jannar 2007 li tinnomina imħallfin fil-Qorti tal-Ġustizzja tal-Komunitajiet Ewropej

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               15

         DEĊIŻJONI TAR-RAPPREŻENTANTI TAL-GVERNIJIETTA’ L-ISTATI MEMBRI TA’ L-UNJONI EWROPEA
   ta' l-1 ta’ Jannar 2007
   li tinnomina imħallfin fil-Qorti tal-Ġustizzja tal-Komunitajiet Ewropej
   (2007/7/KE, Euratom)
   IR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 223 tiegħu,
   Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 139 tiegħu,
   Wara li kkunsidra l-Att dwar il-kondizzjonijiet ta' l-adeżjoni tar-Repubblika tal-Bulgarija u tar-Rumanija ma' l-Unjoni Ewropea u l-adattamenti tat-Trattati li fuqhom hija bbażata l-Unjoni Ewropea, u b'mod partikolari l-Artikolu 46(1) u (2), it-tieni subparagrafu, tiegħu,
   Billi:

               (1)

               L-Artikolu 46(1) u (2), it-tieni subparagrafu, ta' l-Att ta' Adeżjoni msemmi hawn fuq jipprevedi n-nomina ta' żewġ imħallfin fil-Qorti tal-Ġustizzja. Il-mandat ta' wieħed minn dawn l-imħallfin għandu jiskadi fis-6 ta' Ottubru 2009. Dan l-imħallef għandu jintgħażel fuq bażi każwali. Il-mandat ta' l-imħallef l-ieħor għandu jiskadi fis-6 ta' Ottubru 2012.

               (2)

               Huwa meħtieġ għalhekk, konformement ma' l-Artikolu msemmi u wara li tkun saret l-għażla fuq bażi każwali prevista fih, li jiġu nominati żewġ imħallfin supplimentari fil-Qorti tal-Ġustizzja tal-Komunitajiet Ewropej,

         IDDEĊIDEW KIF ĠEJ:
   Artikolu 1
   Is-Sinjura Camelia Toader hija b'dan nominata imħallef fil-Qorti tal-Ġustizzja tal-Komunitajiet Ewropej għall-perjodu bejn l-1 ta' Jannar 2007 u s-6 ta' Ottubru 2009.
   Artikolu 2
   Is-Sur Alexander Arabedjiev huwa b'dan nominat imħallef fil-Qorti tal-Ġustizzja tal-Komunitajiet Ewropej għall-perjodu bejn l-1 ta' Jannar 2007 u s-6 ta' Ottubru 2012.
   Artikolu 3
   Din id-Deċiżjoni għandha tibda jkollha effett mill-1 ta' Jannar 2007.
   Artikolu 4
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, nhar l-1 ta’ Jannar 2007.

            Il-President

         W. SCHONFELDER


title: Id-Deċiżjoni tar-rappreżentanti tal-gvernijiet ta' l-istati membri tas-26 ta' Lulju 2000 li taħtar Imħallfin u Avukati Ġenerali tal-Qorti tal-Ġustizzja tal-Komunitajiet Ewropej

text:
Avviż Legali Importanti

|

42000D0491

Official Journal L 199 , 05/08/2000 P. 0081 - 0082

		Id-Deċiżjoni tar-rappreżentanti tal-gvernijiet ta' l-istati membritas-26 ta' Lulju 2000li taħtar Imħallfin u Avukati Ġenerali tal-Qorti tal-Ġustizzja tal-Komunitajiet Ewropej(2000/491/KE, KEFA, Euratom)IR-RAPPREŻENTANTI TAL-GVERNIJIET TA' L-ISTATI MEMBRI TAL-KOMUNITAJIET EWROPEJ,Wara li kkunsidraw it-Trattat li jistabbilixxi il-Komunità Ewropea, u b'mod partikolari l-Artikolu 223 tiegħu,Wara li kkunsidraw it-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 32b tiegħu,Wara li kkunsidraw it-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 139 tiegħu,Billi:(1) Iż-żmien tal-kariga tas-Sinjorina Ninon COLNERIC u s-Sinjuri David A. O. EDWARD, Peter JANN, P. J. G. KAPTEYN, Antonio Mario LA PERGOLA, José Carlos MOITINHO DE ALMEIDA, Jean-Pierre PUISSOCHET, Hans RAGNEMALM, Imħallfin, u dawk tas-Sinjuri Georgios COSMAS, Nial FENNELLY, Philippe LEGER u Antonio SAGGIO, Avukati Ġenerali tal-Qorti tal-Ġustizzja tal-Komunitajiet Ewropej, jiskadi fis-6 ta' Ottubru 2000.(2) Sostituzzjoni parjzali tal-Qorti tal-Ġustizzja tal-Komunitajiet Ewropej għandha ssir għall-perjodu mis-7 ta' Ottubru 2000 sa u inkluż is-6 ta' Ottubru 2006,IDDEĊIDEW KIF ĠEJ:Artikolu 11. Dawn li ġejjin huma b'dan maħtura Mħallfin tal-Qorti tal-Ġustizzja tal-Komunitajiet Ewropej għall-perjodu mis-7 ta' Ottubru 2000 sas-6 ta'Ottubru 2006:Is-Sinjorina Ninon COLNERICIs-Sur José Narciso DA CUNHA RODRIGUESIs-Sur David A. O. EDWARDIs-Sur Peter JANNIs-Sur Antonio Mario LA PERGOLAIs-Sur Jean-Pierre PUISSOCHETIs-Sur Christiaan W. A. TIMMERMANSIs-Sur Stig VON BAHR2. Dawn li ġejjin huma b'dan maħtura Avukati-Ġenerali tal-Qorti tal-Ġustizzja tal-Komunitajiet Ewropej għall-perjodu mis-7 ta' Ottubru 2000 sas-6 ta'Ottubru 2006:Is-Sur L. A. GEELHOEDIs-Sur Philippe LEGERIs-Sinjorina Christine STIX-HACKLIs-Sur Antonio TIZZANOArtikolu 2Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Magħmula fi Brussel, is-26 Lulju 2000.Il-PresidentP. Vimont--------------------------------------------------


title: It-talba għat-tneħħija tal-immunità ta' Massimo D'Alema #Deċiżjoni tal-Parlament Ewropew tat- 18 ta’ Novembru 2008 dwar it-talba għat-tneħħija tal-immunità ta’ Massimo D’Alema (2008/2298(IMM))

text:
               22.1.2010

               MT

               Il-Ġurnal Uffiċjali tal-Unjoni Ewropea

               CE 16/77

         It-talba għat-tneħħija tal-immunità ta' Massimo D'Alema
   P6_TA(2008)0538
   Deċiżjoni tal-Parlament Ewropew tat-18 ta' Novembru 2008 dwar it-talba għat-tneħħija tal-immunità ta' Massimo D'Alema (2008/2298(IMM))
   (2010/C 16 E/20)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Massimo D'Alema, imressqa mill-Avukat Ġenerali tar-Repubblika quddiem il-Qorti ta' Milan, fit-30 ta' Mejju 2008, u mħabbra fis-seduta plenarja fis-16 ta' Ġunju 2008,

               —

               wara li kkunsidra l-Artikolu 10 tal-Protokoll dwar il-Privileġġi u l-Immunitajiet tal-Komunitajiet Ewropej, tat-8 ta' April 1965, kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'vot universali dirett, tal-20 ta' Settembru 1976,

               —

               wara li kkunsidra d-deċiżjonijiet tal-Qorti tal-Ġustizzja tal-Komunitajiet Ewropej tat-12 ta' Mejju 1964 u tal-10 ta' Lulju 1986 (1),

               —

               wara li kkunsidra l-Artikoli 6 u 7 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A6-0422/2008),

         1.   Jiddeċiedi li ma jawtorizzax l-użu tal-interċettazzjonijiet telefoniċi konċernati u li ma jneħħix l-immunità ta' Massimo D'Alema;
   2.   Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtoritajiet Taljani responsabbli.

      (1)  Kawża 101/63 Wagner v Fohrmann u Krier [1964] ECR 195 u Kawża 149/85 Wybot v Faure u Oħrajn [1986] ECR 2391.


title: Deċiżjoni tal-Kunsill (UE) 2017/192 tat-8 ta' Novembru 2016 dwar il-konklużjoni tal-Protokoll għall-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni, rigward il-parteċipazzjoni tar-Repubblika tal-Kroazja bħala Parti Kontraenti, wara l-adeżjoni tagħha mal-Unjoni Ewropea

text:
               4.2.2017

               MT

               Il-Ġurnal Uffiċjali tal-Unjoni Ewropea

               L 31/1

         DEĊIŻJONI TAL-KUNSILL (UE) 2017/192
   tat-8 ta' Novembru 2016
   dwar il-konklużjoni tal-Protokoll għall-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni, rigward il-parteċipazzjoni tar-Repubblika tal-Kroazja bħala Parti Kontraenti, wara l-adeżjoni tagħha mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217, flimkien mal-Artikolu 218(6)(a) u t-tieni subparagrafu tal-Artikolu 218(8) tiegħu,
   Wara li kkunsidra l-Att ta' Adeżjoni tar-Repubblika tal-Kroazja, u partikolarment l-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               F'konformità mad-Deċiżjoni tal-Kunsill 2014/122/UE (2), il-Protokoll għall-Ftehim bejn il-Komunità Ewropea u l-Istati Membri tagħha, minn naħa waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni biex jittieħed kont tal-adeżjoni tar-Repubblika tal-Kroazja mal-Unjoni Ewropea ġie ffirmat fl-4 ta' Marzu 2016, soġġett għall-konklużjoni tiegħu f'data aktar tard.

               (2)

               Il-Protokoll għandu jiġi konkluż f'isem l-Unjoni Ewropea u l-Istati Membri tagħha,

         ADOTTAT DIN ID-DEĊIŻJONI:
   Artikolu 1
   Il-Protokoll għall-Ftehim bejn il-Komunità Ewropea u l-Istati Membri tagħha, min-naħa l-waħda u l-Konfederazzjoni Svizzera, min-naħa l-oħra, dwar il-moviment liberu tal-persuni, rigward il-parteċipazzjoni tar-Repubblika tal-Kroazja bħala Parti Kontraenti wara l-adeżjoni tagħha mal-Unjoni Ewropea (3), huwa b'dan approvat f'isem l-Unjoni Ewropea u l-Istati Membri tagħha.
   Artikolu 2
   Il-President tal-Kunsill għandu jinnomina l-persuna li jkollha s-setgħa li tipproċedi, f'isem l-Unjoni Ewropea u l-Istati Membri tagħha, għan-notifika prevista fl-Artikolu 6 tal-Protokoll, sabiex tesprimi l-kunsens tal-Unjoni Ewropea u tal-Istati Membri tagħha li jkunu marbuta bil-Protokoll (4).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-8 ta' Novembru 2016.

            Għall-Kunsill

            Il-President

         P. KAŽIMÍR

      (1)  Kunsens mogħti fl-14 ta' Settembru 2016 (għadu mhux ippubblikat fil-Ġurnal Uffiċjali).

      (2)  Deċiżjoni tal-Kunsill 2014/122/UE tal-11 ta' Frar 2014 dwar l-iffirmar, f'isem l-Unjoni Ewropea u l-Istati Membri tagħha, ta' Protokoll għall-Ftehim bejn il-Komunità Ewropea u l-Istati Membri tagħha, minn naħa, u l-Konfederazzjoni Svizzera, min-naħa l-oħra, dwar il-moviment liberu tal-persuni, rigward il-parteċipazzjoni tar-Repubblika tal-Kroazja bħala Parti Kontraenti, wara l-adeżjoni tagħha mal-Unjoni Ewropea (ĠU L 69, 8.3.2014, p. 2).

      (3)  It-test tal-Protokoll ġie ppubblikat f'Il-Ġurnal Uffiċjali tal-Unjoni Ewropea (ĠU L 31, 4.2.2017, p. 3).

      (4)  Id-data tad-dħul fis-seħħ tal-Protokoll ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2005/707/KE: Deċiżjoni tal-Parlament Ewropew u tal-Kunsill tas- 7 ta' Settembru 2005 dwar il-mobilizzazzjoni ta’ l-istrument ta’ flessibilità favur l-assistenza għar-riabilitazzjoni u r-rikostruzzjoni lill-pajjiżi effettwati mit-Tsunami skond il-punt 24 tal-Ftehim Interistituzzjonali tas- 6 ta’ Mejju 1999

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               436

         DEĊIŻJONI TAL-PARLAMENT EWROPEW U TAL-KUNSILL
   tas-7 ta' Settembru 2005
   dwar il-mobilizzazzjoni ta’ l-istrument ta’ flessibilità favur l-assistenza għar-riabilitazzjoni u r-rikostruzzjoni lill-pajjiżi effettwati mit-Tsunami skond il-punt 24 tal-Ftehim Interistituzzjonali tas-6 ta’ Mejju 1999
   (2005/707/KE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw il-Ftehim Interistituzzjonali tas-6 ta’ Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u t-titjib tal-proċedura tal-baġit (1), u b’mod partikulari l-punt 24 tiegħu,
   Wara li kkunsidraw il-proposta mill-Kummissjoni,
   Billi:
   L-Awtorità tal-Baġit qablet li tagħti s-sostenn tagħha għall-bżonnijiet ta’ riabilitazzjoni u rikostruzzjoni fil-pajjiżi milquta mit-terremot/Tsunami (l-aktar l-Indoneżja, is-Sri Lanka u l-Maldive), għal ammont totali ta’ EUR 350 miljun, li minnu EUR 170 miljun fl-2005, parti mir-rispons meħtieġ għandha tintbagħat billi jiġu definiti mill-ġdid programmi għar-reġjun indikattivi u li għad ma ġewx imwiegħda bi ftehim mal-gvernijiet ikkonċernati (EUR 60 miljun), b'rikors għall-Mekkaniżmu ta' Reazzjoni Rapida (EUR 12-il miljun) u permezz tal-mobilazzazzjoni tar-riservi għal emerġenzi (EUR 70 miljun). Peress illi l-limitu għat-Titolu 4:“Azzjonijiet Esterni” diġà nqabeż b’EUR 100 miljun fl-2005, u l-possibilitajiet kollha għall-allokazzjoni mill-ġdid ta' l-approporjazzjonijiet taħt dan it-titolu ġew eżaminati, EUR 15 Miljun ser jiġi ffinanzjat permezz ta’ tqegħid addizzjonali ta’ l-istrument ta’ flessibilità.
   IDDEĊIDEW KIF ĠEJ:
   Artikolu 1
   Għall-baġit ta’ emenda Nru 3/2005 għall-baġit ġenerali ta’ l-Unjoni Ewropea għas-sena finanzjarja 2005, l-istrument ta’ flessibilità għandu jintuża biex jipprovdi l-ammont ta’ EUR 15 000 000 f’approporjazzjonijiet impenjati.
   Dan l-ammont għandu jintuża għall-finanzjament ta’ l-għajnuna għar-riabilitazzjoni u r-rikostruzzjoni tal-pajjiżi milquta mit-terremot/Tsunami fl-Asja, kopert mit-Titolu 4 “Azzjonijiet Esterni” tal-perspettiva finanzjarja, taħt it-Titolu 19 10 04 “Operazzjonijiet ta’ riabilitazzjoni u rikostruzzjoni f’pajjiżi Asjatiċi li għadhom qed jiżviluppaw” tal-baġit ta’ l-2005.
   Artikolu 2
   Din id-deċiżjoni ser tiġi ppublikata fil-Ġurnal Uffiċjali ta' l-Unjoni Ewropea.

      Magħmul fi Strasburgu, nhar is-7 ta' Settembru 2005

            Għall-Parlament Ewropew

            Il-President

         J. BORRELL FONTELLESS

            Għall-Kunsill

            Il-President

         D. ALEXANDER

      (1)  ĠU C 172, 18.6.1999, p. 1. Ftehim emendat bid-Deċiżjoni 2003/429/KE tal-Parlament Ewropew u tal-Kunsill (ĠU L 147, 14.6.2003, p. 25).